jkorsvik/nowiki_second_scrape_merged huggingface dataset:
Chapel Hill

Chapel Hill er en by i Nord-Carolina, USA og det sted hvor det kjente University of North Carolina at Chapel Hill (UNC) ligger, det eldste universitet i USA som har støtte fra staten. Befolkningen var på 48 715 innbyggere i 2000 og hadde vokst litt til 49 919 i 2006.
Chapel Hill, Durham og Raleigh utgjør tre hjørner av Research Triangle, forskningstriangelet, navngitt i 1959 ved grunnleggelsen av Research Triangle Park, en forskningspark mellom Durham og Raleigh.
I henhold til det amerikanske Folketellingsbyrået besto byen totalt av 51,3 km² hvor 51,2 km² var landområder og 0,2 km² (0,35%) var vann.
Som typisk for mange amerikanske universitetsbyer har Chapel Hill historisk sett tendert til være politisk liberal. Misfornøyde konservative har nedsettende referert til byen som «Folkerepublikken Chapel Hill». Tidligere senator Jesse Helms kalte byen for en zoologisk hage og mente at den burde bli sperret ute fra resten av North Carolina.I 1968, kun et år etter at raseskillene på skolene forsvant, ble Chapel Hill som den første kommune dominert av hvite som valgte en svart ordfører, Howard Lee. Lee tjenestegjorde fra 1969 til 1975, og blant det han oppnådde var å etablere Chapel Hill Transit, byens transportsystem med busstrafikk. Rundt tretti år senere, i 2002, ble lovgivning vedtatt som gjorde lokalbussen gratis for beboere og besøkende, noe som førte til en økning i offentlig transport framfor privatbilisme. Ordningen er finansiert gjennom skatter og studentavgifter.
Chapel Hill, eller i det minste byen sentrum, ligger faktisk på en åskam som opprinnelig var bosatt av et lite anglikansk kapell, «chapel of ease» (= hjelpekirke), som ble bygget i 1752 og kjent som New Hope Chapel. Gjestgiveriet Carolina Inn ligger i dag på det stedet hvor kapellet opprinnelig ble bygget. I 1819 ble byen grunnlagt for å tjene universitet og byen vokste rundt lærestedet. Byen fikk bystatus i 1851 og dens hovedgate, Franklin Street, er navngitt etter Benjamin Franklin.Kvinnefotball er viktig for byen, og Mia Hamm spilte som laveregradsstudent ved UNC.
Byen har en levende musikkscene hvor flere amerikanske musikere spilt, men også stedet for moderne gjenfødelse av gammel musikk, såkalt Oldtime. Chapel Hill har i senere tid også blitt et sted for amerikansk kjøkken med mange spisesteder og kaffehus, som har oppstått på grunn av byens støtte til nye forretninger.
Morehead Planetarium var da det ble åpnet i 1949 ett av en håndfull planetarium i USA, og har forblitt et viktig landemerke i byen. I løpet av romfartsprogrammene til Mercury, Gemini, og Apollo ble astronautene trenet her.


== Referanser ==


== Eksterne lenker ==
(en) Offisielt nettsted 
(en) Chapel Hill, North Carolina – kategori av bilder, video eller lyd på Commons 
(en)  Chapel Hill hos Wikivoyage
Grindheim kirke (Audnedal)

Grindheim kirke er en korskirke fra 1783 på Byremo i Lyngdal kommune, Agder fylke.
Byggverket er i tre og har 250 plasser.
Kirkegården er utvidet og ligger på begge sidene av fylkesvei 460.


== Eksterne lenker ==
Frans-Arne H. Stylegar 2018: Grindheiim kyrkje. ISBN 978-82-303-3921-3
«Grindheim kirke (Audnedal)». Kulturminnesøk. Riksantikvaren – Direktoratet for kulturminneforvaltning. 
(no) «Grindheim kirke (Audnedal)». Kirkesøk. Den norske kirke.
Erlend Slettevoll

Erlend Slettevoll (født 26. oktober 1981 i Volda) er en norsk jazzpianist, utdannet ved Jazzlinja (NTNU) i perioden 2001-2005.
Han gjorde seg først bemerket i bandet The Core, sammen med Kjetil Møster, Steinar Raknes og Espen Aalberg. Senere har han jobbet fast med artister som Petter Wettre og Heidi Skjerve.


== Diskografi ==
Audun Automat – Night Creatures (2008), Pling Music
The Core – Office Essentials (2007), Jazzland Records
Petter Wettre Quartet – Fountain of Youth (2007), Household Records
The Core – Indian Core (2007), Grappa
Bergen Big Band feat/The Core – Meditations on Coltrane (2007), Grappa
Heidi Skjerve Quintet – Coming Home (2006), Curling Legs
The Core – Blue Sky (2006), Jazzaway
African Pepperbirds – Cape Point (2006), Bergland
The Core – Vision (2004), Jazzaway


== Eksterne lenker ==
Offisielt nettsted 
(en) Erlend Slettevoll – kategori av bilder, video eller lyd på Commons
Stalinistisk arkitektur

Stalinistisk arkitektur (russisk: ста́линский ампи́р – Stalins Empire-stil eller ста́линский неоренесса́нс – Stalins Neorenessanse), også referert til som Stalin-gotikk eller sosialistisk klassisisme, er et uttrykk for arkitekturen i Sovjetunionen mellom 1933, da Boris Iofans forslag for Sovjetenes Palass ble offisielt godkjent, og  1955 da Nikita Khrusjtsjov fordømte "feilstegene" i de foregående tiårene og la ned det Sovjetiske akademi for arkitektur.
Stalinistisk arkitektur har tilknytninger til sosialistisk realisme-tradisjonen til kunst og arkitektur.


== Gjennomslag ==
De mest fremtredende eksemplene er kanskje De syv søstre (Moskva) som er bygget i en kombinasjon av russisk barokk og gotisk stil (herav kallenavnet Stalin-gotikk), og med teknologien som ble brukt til å bygge de amerikanske skyskraperne. Selv om det ble bygget mange lignende bygninger i andre (tidligere) sosialistiske land, er det bare Kultur- og vitenskapspalasset i Warszawa som kan måle seg med disse.
Også i Folkerepublikken Kina og andre asiatiske kommuniststater fikk den et visst nedslagsfelt.


== Eksterne lenker ==
(en) Stalinist architecture – kategori av bilder, video eller lyd på Commons 
(en) Stalinist architecture – galleri av bilder, video eller lyd på Commons
Compañía Argentina de Pesca

Compañía Argentina de Pesca (spansk: Argentinas fiskeselskap) var et argentinsk selskap som ble opprettet på initiativ av den norske hvalfangeren og oppdageren Carl A. Larsen. Selskapet ble opprettet 29. februar 1904 av tre utenlandske statsborgere bosatt i den argentinske hovedstaden Buenos Aires, den norske konsulen P. Christophersen, amerikaneren H.H. Schlieper og den svenske bankmannen E Tornquist. Carl A. Larsen var selskapets leder og i organiserte i den forbindelse oppbyggingen av hvalfangststasjonen Grytviken på Sør-Georgia, som var den første landbaserte hvalfangststasjonen i Antarktis.
Compañía Argentina de Pesca søkte om britiske hvalfangstlisenser ved den britiske legasjonen i Buenos Aires. Lisensen ble innvilget av guvernøren på Falklandsøyene (som Sør-Georgia den gang var en del av) 1. januar 1906.
I 1960 la Compañía Argentina de Pesca ned sin virksomhet på Sør-Georgia og solgte hvalfangststasjonen Grytviken til Albion Star (South Georgia) Ltd. fra Falklandsøyene.
Grove City

Grove City er navnet på flere steder i USA:

Grove City (Florida)
Grove City (Illinois)
Grove City (Minnesota)
Grove City (Ohio)
Grove City (Pennsylvania)
Grove City College
RPG

RPG kan referere til:

Rollespill (engelsk: ' roleplay’’Rakettdrevet granat

Ruchnaya Protivotankovaya Granata, russisk rakettdrevet granat
RPG-7, sovjetisk panservåpen
Rocket-propelled grenade, engelsk for rakettdrevet granat
«Ny sjanse»

«Ny sjanse» er et tilbud til innvandrere i Norge. Det er beregnet på mennesker som har bodd i Norge i mange år, men som ikke har fått fast tilknytning til arbeidsmarkedet.
Deltakerne blir tilbudt et toårig program som kopierer introduksjonsordningen.
Programmet har blitt utprøvd i 25 prosjekter. Tolv bydeler i Oslo og tretten kommuner medvirker.
2003–2005 har 453 deltakere avsluttet eller avbrutt dette programmet. 43,.5 prosent av dem gikk enten til arbeid eller til arbeid med lønnstilskudd, mens 2,4 prosent gikk til utdannelse.


== Se også ==
Introduksjonsordningen
Aequidens

Aequidens er en gruppe ciklider.
Slekten er mangelfullt definert og polyfyletisk. Mange arter har blitt flyttet til andre slekter som Bujurquina, Laetacara, Tahuantinsuyoa, Krobia og Cleithracara.
Den minste arten er Aequidens hoehnei som blir opptil 5,6 cm lang. Sadelcikliden er den største og kan bli opptil 25 cm lang.
Blå ciklide og gullsøm er to arter som er populære i akvariehandelen.


== Eksterne lenker ==
(en) Aequidens – oversikt og omtale av artene i WORMS-databasen 
(en) Aequidens i Encyclopedia of Life 
(en) Aequidens i Global Biodiversity Information Facility 
(en) Aequidens hos ITIS 
(en) Aequidens hos NCBI 
(en) Kategori:Aequidens – bilder, video eller lyd på Wikimedia Commons 
Aequidens – detaljert informasjon på Wikispecies
Papegøyeciklide

Papegøyeciklide er en art i gruppen Cichlasomatinae. 
Det er en fisk som lever i ferskvann (sortvann) i Brasil, Colombia og Venezuela, blant annet Rio Negro, Rio Jamari, Rio Preto da Eva, Urubu og de øvre delene av Orinoco.
Det holdes iblant som akvariefisk.


== Eksterne lenker ==
(en) Papegøyeciklide – oversikt og omtale av artene i WORMS-databasen 
(en) Papegøyeciklide i Encyclopedia of Life 
(en) Papegøyeciklide i Global Biodiversity Information Facility 
(en) Papegøyeciklide hos FishBase 
(en) Papegøyeciklide hos ITIS 
(en) Papegøyeciklide hos NCBI 
(en) Kategori:Hoplarchus psittacus – bilder, video eller lyd på Wikimedia Commons 
(en) Hoplarchus psittacus - FishBase
Squeezebox

Squeezebox var en serie digitale lydavspillere som opprinnelig ble utviklet av Slim Devices og senere kjøpt opp av Logitech. De forskjellige Squeezebox-modellene ble laget for å spille Internett-radio og digital lyd via et hjemmenettverk, enten via WiFi eller Ethernet.
Squeezebox kunne brukes på to måter:

Tilkoblet Internett-serveren mysqueezebox.com for styring av enheten, for å direkteavspille musikk fra tredjepartsleverandører.
Tilkoblet en lokal tjener som kan være en hjemme-PC eller en NAS-innretning med åpen kildekode-programvaren Squeezebox Server.Modellen Squeezebox Radio har en innebygget forsterker og en toveis høyttaler i mono. Den noe eldre og større modellen Squeezebox Boom har en kraftigere forsterker og toveis stereo-høyttalere, i tillegg til utgang for subwoofer. 
De øvrige modellene har må kobles på et eksternt stereoanlegg eller aktive høyttalere, enten via analoge RCA-kabler eller digital koaksial- eller optisk kabel.
Enhetene styres via kontrollpanel på enhetene selv, infrarød fjernkontroll (unntatt SB Duet), WiFi-fjernkontrollen SB Controller (markedsføres som en del av SB Duet-pakken), applikasjoner til iPhone/iPod/iPad/Android, en hvilken som helst nettleser, eller annet. Siden Squeezebox Server er åpen programvare, kan hvem som helst lage nye programmer og enheter som kommuniserer med Squeezebox-spillerne.
Logitech dumpet Squeezebox-produktlinjen i august 2012 for å satse på Ultimate Ears-spillere. Disse kan ikke brukes uten Internett-forbindelse, og har noe mindre funksjonalitet og fleksibilitet enn Squeezebox-systemet. Eiere av Squeezebox Radio kan nedgradere produktet til UE-ekvivalenten via firmware, men denne prosessen er ikke reverserbar. Eiere av Squeezebox Touch har ikke denne muligheten.


== Modeller ==
SLIMP3
Squeezebox
Squeezebox 2
Squeezebox Classic
Squeezebox Boom
Squeezebox Duet
Squeezebox Controller
Squeezebox Receiver
Squeezebox Radio
Squeezebox Touch
Pegativ

Pegativ (forkortet: peg) er en hypotetisk grammatisk kasus som prototypisk markerer en agent som foretar en overlevering.
Kasusen er blitt foreslått av den danska lingvisten Søren Wichmann for Azoyú-variasjonen av tlapanekisk, som synes å være det eneste naturlige sproget som anvender en slik bøyning. Wichmann skrev at han har:

... basert «pegativ» på det greske πηγή, som betyr «opprinnelse, kilde, fremvekst osv., for å gi navn til en kasus som prototypisk betegner en giver i motsetning til mottageren.


== Referanser ==
St. Andrew’s School (Delaware)

St. Andrew's School er en episkopal, universitetsforberedende kostskole for begge kjønn som ligger i Middletown i Delaware i USA. Den har 285 elever fra niende til tolvte klassetrinn.Skolen har en stiftelse bestående av 200 million dollar med over 700 000 dollar per student. Halvparten av studentene mottar en form finansiell støtte, også til familier i øvre inntekt. Skolepengene på 38 000 dollar er på linje med kostnadene for prestisjeskoler.St. Andrew's School ble grunnlagt i 1929 av Alexis Felix du Pont (1879–1948), et medlem av familien Du Pont. St. Andrew's var i begynnelsen kun en gutteskole, men slapp inn jenter fra 1974.
Filmen fra kostskolemiljø med Robin Williams som idealistisk lærer, Dead Poets Society (1989), ble hovedsakelig filmet på skolens område. Filmen portretterer en konkurrerende, mørk, og elitekultur bestående av mange negative stereotyper om amerikanske kostskoler i litteraturen og filmen.I kontrast til dette portrettet fremmer St. Andrew's School seg selv for sin såkalte «motkulturelle» filosofi. Hele skolen streber etter å skape et idyllisk samfunn bestående av et lyst, positivt og inkluderende miljø. Forholdet student og lærere er sentrert rundt tillit og vennskap. St. Andrew's Schools æreskode er kilden til mye av tilliten mellom lærerne og studentene. Det er ikke uvanlig for en lærer å forlate klasserommet mens elevene er oppe til prøve eller eksamen. Skolens filosofiske mål er å gi en ungdomsskoleutdannelse av kristen karakter for et minimum kostnader gjennomført med moderne utstyr og høyeste standard.


== Eksterne lenker ==
St. Andrew's – skolens nettsted
St. Andrew's – skolens biblioteksnettside
Laetacara

Laetacara er en gruppe ciklider. 
De er fisk som lever i ferskvann i Sør-Amerika, fra øvre Orinoco i Venezuela til Paraná i Paraguay.
Alle artene i gruppen er monogame. 
De fleste Laetacara-artene er relativt små fisk fra 5 til 10 cm lange.
De fleste artene er populære i akvariehobbyen. 


== Arter ==
gul kurvciklide, (Laetacara araguaiae) Ottoni & W. J. E. M. Costa, 2009
kurvciklide, (Laetacara curviceps) (C. G. E. Ahl, 1923)
Laetacara flavilabris (Cope, 1870)
Laetacara fulvipinnis Staeck & I. Schindler, 2007
Laetacara thayeri (Steindachner, 1875)
rød kurvciklide, (Laetacara dorsigera) (Heckel, 1840)


== Eksterne lenker ==
(en) Laetacara – oversikt og omtale av artene i WORMS-databasen 
(en) Laetacara i Encyclopedia of Life 
(en) Laetacara i Global Biodiversity Information Facility 
(en) Laetacara hos ITIS 
(en) Laetacara hos NCBI 
(en) Kategori:Laetacara – bilder, video eller lyd på Wikimedia Commons 
Laetacara – detaljert informasjon på Wikispecies
Gullsøm

Gullsøm er en art i gruppen Andinoacara.
Det er en fisk som lever i ferskvann på stillehavssiden av Sør-Amerika, langs kysten fra Tumbes-elven i Peru til Esmeraldas-elven i Ecuador.
Hanner blir opptil 30 cm lange. Hunnene kan også oppnå denne lengden, men slutter å vokse første gang de legger egg. De blir kjønnsmodne ved ca. 12 cm lengde.
Denne arten kan være svært aggressiv, spesielt voksne individer, men dette er individuelt.


== Akvaristikk ==
Gullsøm foretrekker vann med en pH mellom 6,5 og 8,0, en hardhet på 25 dGH og en temperatur mellom 20 og 24 °C.


== Se også ==
Sølvsøm


== Eksterne lenker ==
(en) gullsøm – oversikt og omtale av artene i WORMS-databasen 
(en) gullsøm i Encyclopedia of Life 
(en) gullsøm i Global Biodiversity Information Facility 
(en) gullsøm hos ITIS 
(en) Kategori:Andinoacara rivulatus – bilder, video eller lyd på Wikimedia Commons 
Andinoacara rivulatus – detaljert informasjon på Wikispecies 
(en) Aequidens rivulatus - FishBase
Frederikssundsvej (København)

Frederikssundsvej er en vei som går gjennom Københavns Nordvestkvarter, Brønshøj og Husum. Veien er sterkt trafikkert, og er kjennetegnet av mange etniske butikker og en del bodegaer.
Veien går som en forlengelse av Nørrebrogade fra Nørrebro stasjon og videre ut av byen.
Timothy Richard

Timothy Richard eller Li T'i-motai (født 10. oktober 1845 i Ffaldybrenin i Carmarthenshire i Wales, død 17. april 1919 i London) var en baptistisk kinamisjonær som influerte fremveksten av den kinesiske republikk. 


== Liv og virke ==


=== Bakgrunn ===
Richard kom fra en baptistisk walisisk bondefamilie. Han ble grepet av samtidens misjonsiver blant britiske protestanter, og forlot sin lærerpost for å begynne som student ved Haverfordwest Theological College i 1865. Der bestemte han seg for Kina, og tok kontakt med det nylig grunnlagte China Inland Mission. Men dette misjonsselskapets leder, Hudson Taylor, mente at han heller burde bli misjonær for baptistenes egne misjoner. 


=== Misjonær ===
I 1869 ble han opptatt av Baptist Missionary Society (BMS) og sendt til Chefoo  (Yantai) i den kinesiske kystprovinsen Shandong. Senere skulle han virke i provinsen Shanxi, og fra 1891 i Shanghai, der han ble sekretær for The Christian Literature Society of China (frem til han gikk i pensjon i 1915.
I 1897, på vei tilbake for et besøk til Europa, benyttet Richard anledningen til å reise rundt i India for å sette seg inn i misjonene der. Sammen med følgesvennen og misjonæren Arthur Gostick Shorrock besøkte han  Ceylon, Madras, Agra, Benares, Delhi, Calcutta og  Bombay.Timothy Richard skrev artikler i månedsbladet Wan Guo Gong Bao, grunnlagt 1868 og redigert av Young John Allen frem til 1907. Dette magasinet er blitt beskrevet som en av de fremste inspirasjonskilder for den fremvoksende reformbevegelsen i Kina, Det fikk i løpet av sin 39-årige eksistens en bred leserkrets blant innflytelsesrike, kinesiske intellektuelle. 
I Wan Guo Gong Bao var han med på å drøfte dagsaktuelle spørsmål, blant annet økonomi. Under den første sino-japanske krig (1894–1895) bragte bladet en rekke artikler som skulle vise seg å være av stor betydning. Det tok også sikte på vise hvordan kristen tro og kristne prinsipper kunne gagne Kinas modernisering, og gav blant annet impulser om markedsøkonomi og internasjonal rett. 
Senere skulle Qing-reformatoren Kang Youwei hevde at han skyldte sin omvendelse til reformtanken først og fremst til sin lesning av to misjonærers skriverier der, Timothy Richard og dr. Young J. Allen (I owe my conversion to reform chiefly on the writings of two missionaries, the Rev. Timothy Richard and the Rev. Dr. Young J. Allen).Timothy Richard døde i London i 1919.


== Bibliografi ==
Timothy Richard: Forty-Five Years in China, 1916
Conversion by the Million in China: Being Biographies and Articles, 2 bind, 1907


== Referanser ==


== Litteratur ==
Paul R. Bohr: Famine in China and the Missionary: Timothy Richard as Relief Administrator and Advocate of National Reform, 1876-1884, 1972
Edward William Price Evans: Welsh Biography Online
W.E. Soothill: Timothy Richard of China, 1924
Brian Stanley: The History of the Baptist Missionary Society, 1792-1992, 1992
H.R. Williamson: British Baptists in China, 1845-1952, 1957
Nordvestkvarteret

Nordvestkvarteret, eller bare Nordvest, er et område i København med 44 177 innbyggere. Området er avgrenset av bydelene Nørrebro, Vanløse, Østerbro og Frederiksberg, samt Utterslev Mose. I bydelen ligger bl.a. fuglekvarteret ved Nørrebro st., Bispebjerg, Bellahøj og Emdrup.
Området har, på grunn av en relativ arkitektonisk standard, hatt et dårlig ry, men dette har i takt med nybygginger og økt boligmangel snudd, og populariteten er økende.
Bydelen preges av innfartveiene Tagensvej, Frederikssundsvej, Frederiksborgvej og Borups Allé, Åboulevard og av Utterslev Mose.
Tristramella

Tristramella er en gruppe ciklider.
De er fisk som lever i ferskvann i Israel og Syria. 
Tristramella intermedia og Tristramella magdelainae er utryddet på grunn av tap av habitat.
Tristramella simonis er truet av samme grunn.
Tristramella sacra er også truet.
Tristramella simonis har spredt seg til elvene Orontes og Nahr al-Kabir i Syria, sannsynligvis med menneskelig hjelp.


== Litteratur ==
Kai Borkenhagen og Jörg Freyhof (2009). «New records of the Levantine endemic cichlid Tristramella simonis from Syria». Cybium. 33 (4): 335–336. ISSN 0399-0974. 


== Eksterne lenker ==
(en) Tristramella – oversikt og omtale av artene i WORMS-databasen 
(en) Tristramella i Encyclopedia of Life 
(en) Tristramella i Global Biodiversity Information Facility 
(en) Tristramella hos ITIS 
(en) Tristramella hos NCBI 
(en) Kategori:Tristramella – bilder, video eller lyd på Wikimedia Commons 
Tristramella – detaljert informasjon på Wikispecies
Burghley House

Burghley House er et slott fra 1500-tallet i nærheten av Stamford i Lincolnshire i England. Det regnes som et av de fineste eksemplene på engelsk 1500-tallsarkitektur.
Grensen til grevskapet Lincolnshire går mellom Stamford og Burghley House, og selve eiendommen ligger i dag i Cambridgeshire.
Slottet ble bygget for Sir William Cecil, senere baron Burghley, som var dronning Elisabeth I av Englands fremste rådgiver under det meste av hennes styre. Bygningen var inspirert av Richmond Palace

Senere var Bughley House sete for Cecils etterkommere, jarlene og markiene av Exeter. I dag eies slottet av en stiftelse opprettet av familien. Lady Victoria Leatham, datter av David Cecil, 6. marki av Exeter og en kjent antikvitetsekspert og TV-personlighet, bor på eiendommen.
Parken er utformet av landskapsarkitekten «Capability» Brown.
Hvert år arrangeres feltrittkonkurransen Burghley Horse Trials på Burghley.
Eiendommen har også blitt brukt som kulisse i flere filmer, bl.a. Stolthet og fordom (2005).


== Eksterne lenker ==
Offisielt nettsted 
(en) Burghley House – kategori av bilder, video eller lyd på Commons
Cichla

Cichla er en gruppe ciklider. De er fisk som lever i ferskvann i Sør-Amerika, øst for Andes. Gruppen inneholder matfisk som Cichla orinocensis. Den har også interesse for akvarister som holder ciklider.
Cichla-artene er blant de største ciklidene. Cichla temensis blir over 90 cm lang.
Det er forskjeller på kjønnene hos alle artene. De er rovfisk og har øyeflekk ved haleroten.


== Arter ==
Cichla intermedia Machado-Allison, 1971
Cichla jariina Kullander & Ferreira, 2006
Cichla kelberi Kullander & Ferreira, 2006
Cichla melaniae Kullander & Ferreira, 2006
Cichla mirianae Kullander & Ferreira, 2006
Cichla monoculus Agassiz, 1831
Cichla nigromaculata Jardine & Schomburgk, 1843
Cichla ocellaris Bloch & Schneider, 1801
Cichla orinocensis Humboldt, 1821
Cichla pinima Kullander & Ferreira, 2006
Cichla piquiti Kullander & Ferreira, 2006
Cichla pleiozona Kullander & Ferreira, 2006
Cichla temensis Humboldt, 1821
Cichla thyrorus Kullander & Ferreira, 2006
Cichla vazzoleri Kullander & Ferreira, 2006


== Eksterne lenker ==
(en) Cichla – oversikt og omtale av artene i WORMS-databasen 
(en) Cichla i Encyclopedia of Life 
(en) Cichla i Global Biodiversity Information Facility 
(en) Cichla hos ITIS 
(en) Cichla hos NCBI 
(en) Kategori:Cichla – bilder, video eller lyd på Wikimedia Commons 
Cichla – detaljert informasjon på Wikispecies
Daurmål

Daurmål er et fjell mellom Breimsvatnet og Votedalen på grensen mellom Gloppen kommune og Sunnfjord kommune i Sogn og Fjordane. Toppen på 1 445 meter over havet danner grensepunkt mellom kommunene. Med en primærfaktor på 1 222 meter har fjellet den 21. høyeste primærfaktoren blant fjellene i Norge.


== Se også ==
Liste over skandinaviske fjell med størst primærfaktor


== Fotnoter ==


== Referanser ==